16. september 2025

Tillæg til høringssvar.

KP2025

K06.E09

1. Vi har boet på adressen siden 2011 og havde bestemt ikke nogen vision at vores område skulle udlægges til tung industri samt klasse 7 industri og en omfartsvej gennem landskabet. Dette kommer til at sætte sit aftryk på Årby og Melby - og det ikke nødvendigvis i positiv retning, uanset Kalundborg Kommune anerkender det eller ej. Vi har allerede industri i området som også påvirker vores tilgang til selve Kalundborg By, Asnæskrydset har allerede problemer nu med at følge med.
2. Vores område Årby/Melby har i forvejen trafikale vanskeligheder med tung og megen trafik, Årbygade, Lykkebakken og Melbygade er til tider en hovedbanegård med omkørsel – gennemkørsel for at springe trafikpropper over andre steder, vores veje er ikke i stand til at klare mere tung trafik, det er ikke mere sikkert for cyklende - gående børn og voksne på Lykkebakken, da mængden af trafik og hastigheden er øget.
3. Omfartsvejen tværs gennem Årby – hvorfor her - den nye motorvej ligger i ikke nærheden og hvorfor skabe flere trafikale problemer i området. Hvorfor ødelægge landskabet, det ville give meget mere mening at der blev planlagt mere boligområde med huse i 1 plan, for at trække flere mennesker til, forældre med børn til Årby skole, dette kan sagtens gøres på en ordentlig og vel planlagt måde.
4. Vores natur og dyreliv forsvinder, ingen dådyr i haven, rovfugle, flagermus, ræve og spætte, gråspurve som yngler i haven. Flere plante – og dyrearter forsvinder. Til gengæld har vi udsigt til flere rotter eftersom de trives godt ved industrien, har de sidste 3 år haft rotter grundet bl.a. manglende vedligeholdelse fra Kalundborg kommune og skrald fra skolen.
5. Ændring af Landzone til Byzone er bestemt ikke en fordel for Årby/Melby området, I, kommunen hæver bare ejendomsskatten, men at værdien på Årby/Melby ejendommene skulle stige er ikke identisk med sandheden, så igen et tab for os alle.
6. K06.BL02, snigeren der kom ind fra siden. Camp Lykkebakken – en camp med 142 personer af forskellig nationalitet, en så stor ændring i området, men naboorienteringen kan tælles på en hånd (skolens afstand 160m – min ejendoms afstand 180m) det er for dårligt. Denne Camp kommer til at sætte sit aftryk og det er ikke sikkert det er i positiv forstand. Der er ingen butikker, spisesteder eller aktiviteter i området, så hvad er der at foretage sig for 142 personer med forskellige nationaliteter. Vi personligt er meget utrygge, bare Kalundborg midtby har sine problemer.
7. Trods beplantninger omkring Camp Lykkebakken og evt. kommende industri, er det stadig muligt for os alle at se, høre og lugte det forsøgt skjulte.

Håb om fjernelse/afvisning af K06.E09 samt K06.BL02

Lucas Binderslev, Børge Hansen og Nina Binderslev (alle myndige)